Boer weer in hof oor 'geweld teenoor swartes' | Maroela Media
Leon du Plessis, wat in polisieaanhouding is sedert hy drie weke gelede in hegtenis geneem is, sal Dinsdag weer in die Bronkhorstspruit-landdroshof verskyn om vir borgtog aansoek te doen. Du Plessis se borgtogverhoor is voorheen uitgestel omdat hy 'n Afrikaanse tolk teenwoordig wou hê.
Du Plessis het glo vroeg in Februarie 'n prentjie op Facebook geplaas van die silhoeët van 'n man wat 'n haelgeweer vashou met 'n bloedspoor agter hom en die woorde, "Die boere is gatvol". Hy staan tereg op aanklagte van aanhitsing tot geweld en misdaad, die besit van ploftoestelle, die onwettige besit van ammunisie en die besit van vuurwapens wat nie in 'n kluis toegesluit is nie.
Jabu Mahlangu, Sanco se nasionale woordvoerder, het gesê die polisie het glo 'n klopjag op Du Plessis se huis gedoen waartydens daar onder meer 1 300 koeëls gevind is.
Mahlangu het die mense geloof wat die owerhede in kennis gestel het van Du Plessis se inskrywings op Facebook. "Die wenk [aan die owerhede] bevestig dat nie alle wit mense, en spesifiek Afrikaners, rassiste is nie. Die meerderheid mense verwelkom versoening, nasiebou en sosiale samehorigheid," het hy gesê.
Hier bewys ek nou weer my stelling omdat dit nou 'n wit persoon is wat swart mense te na gekom het word ras en kleur gebruik maar die vorige berig is so vaag ek kan geen sin maak daarvan wees konsekwent
Maar die duisende ander wat boere uitmoor loop los in die strate rond net om nog meer geweld te pleeg!
Ek stem saam dat hy gearresteer word,maar hoekom word die swart mense wat ook moord op blanke mense aanhits nie ook dadelik arresteer met dieselfde entoesiasme as wat dit hier gedoen word nie. Is dit nie bietjie rassisties nie ??
Nou vra ek jou met trane in my navy blue eyes…. Wat is rasisties daaraan om te se dat die boere gatvol is? Mis ek erens iets? Wat as hulle erger dinge oor ons skryf en se? Wat van vryheid van spraak? Klink of dit net eensydig is.
Wonderlike regstelsel. Dit kan gebruik word om een groep te bevoordeel en 'n ander groep swaar te straf.